Y.B. TUAN EDRY FAIZAL BIN EDDY YUSOF: Tuan Speaker dan Ahli Yang Berhormat sekalian, saya ingin membawa satu Usul yang berbunyi seperti berikut. Bahawasanya menurut peraturan 76(5) Peraturan-Peraturan Tetap Dewan Negeri Selangor. Dewan yang mulia ini menerima penyata Jawatankuasa Pilihan Khas Mengenai Pembasmian Kemiskinan bagi Dewan Negeri Selangor berhubung pembangunan perniagaan atas talian e-dagang untuk peniaga kecil di Negeri Selangor yang telah dibentangkan di Dewan yang mulia ini sebagai kertas Bil. 12 Tahun 2020. Tuan Speaker dan Ahli Yang Berhormat sekalian, Dewan ini telah pun meluluskan Usul kerajaan pakej Rangsangan Ekonomi Prihatin fasa ke-3 dalam usaha manangani COVID- 19. Suka saya memtik pakej rangsangan berkenaan yang menekankan kepada pembangunan keupayaan sebanyak RM58 Juta diperuntukkan untuk Selangor Kerjaya bagi mengatasi masalah pengangguran yang meningkat pasca perebakan COVID-19 melalui kaedah mempertingkatkan kemahiran dan seterusnya membantu memadankan permintaan Ini usaha baik namun permasalahan pasca COVID-19 ini bukan sahaja melibatkan pengangguran tetapi juga ketiadaan pekerjaan apabila banyak perniagaan yang terjejas akibat daripada Perintah Kawalan Pergerakan atau PKP. Kita khuatir suatu hari nanti kita mampu untuk membangunkan modal insan untuk dipersiapkan bagi mengisi pekerjaan, tetapi untuk pekerjaan itu sendiri tidak mencukupi. Oleh itu, Kerajaan juga perlu mempersiapkan warga Selangor untuk menjadi usahawan dengan ilmu dan kemahiran yang betul. Latih warga Selangor untuk jadi usahawan, latih usahawan untuk lebih cekap berniaga sesuai dengan industri 4.0. dengan itu, bukan sahaja kita dapat membina kapasiti tenaga kerja, namun boleh membina usahawan yang satu hari nanti mampu memberi peluang pekerjaan kepada ramai warga Selangor. Tuan Speaker dan Ahli Yang Berhormat, revolusi industri ketiga ditandai dengan kewujudan zaman digital teknologi maklumat dan internet. Kini kita hidup dalam era revolusi industri 4.0, yang mana peralatan dan mesin bukan alat untuk melakukan satu-satu tugasan tertentu sahaja, sebaliknya teknologi kini berkomunikasi dengan kita. Mesin dan peralatan juga kini berinteraksi antara satu sama lain. Sehingga menjadikan integrasi dunia digital dan fizikal begitu licin dan lancer. Dengan peralatan digital mewujudkan jaringan antara dunia digital dan fizikal, sudah tentu perniagaan juga diharapkan turut mampu melakukan perlbagai perkara dan bukannya hanya tertumpu untuk satu perkhidmatan tertentu, sperti mesin-mesin di zaman lampau. Perniagaan kini diharapak mampu membina jaringan di dalam talian, membuat penghantaran produk, dan juga pada yang sama menjaga kedai-kedai fizikal mereka, saya cuba menjangkau industri yang serupa, supaya dapat mendakap lebih menyeluruh
keperluan pengguna. Tinjauan Global Web Index mendapati untuk suku kedua dan ketiga 2018, bagi pengguna internet yang melaporkan setiap aktiviti bulanan mereka, 88% mencari perkhidmatan dan produk secara dalam talian dan 75% membuat pembelian suatu produk atau perkhidmatan secara dalam talian. Melalui data statistik Digital Market Outlook bagi industi e-dagang, berdasarkan anggaran perbelanjaan keseluruhan tahun pengguna pada 2018, menunjukkan 19.8 juta rakyat Malaysia membeli barangan pengguna melalui e-dagang. Apabila dunia dilanda COVID-19, kita berdepan dengan satu cabaran ekonomi baharu. Jika cabaran-cabaran lalu sering di atasi melalui pakej-pakej rangsangan yang bertujuan meningkatkan kuasa beli pengguna agar permintaan barang dan perkhidmatan meningkat berterusan.
Cabaran kali ini cetus oleh pandemik yang menyekat pergerakkan manusia dan pergerakkan ekonomi. Sehingga seolah satu paradoc, apabila setiap Kerajaan di dunia mahu rakyat nya berbelanja, pada masa yang sama tidak boleh membenarkan rakyatnya keluarkan menjalan aktiviti ekonomi seperti biasa. Tetapi di saat pergerakkan fizikal di sekat, penguna mula menumpukan aktiviti berbelanja mereka di dalam talian. Melalui satu tinjauan oleh Machixian company pada April 2020, mendapati 58% daripada pembeli belah Malaysia, melakukan pembelian barang runcit mereka di dalam talian. Kita juga mendapat gambaran peningkatan beli-belah dalam talian, apabila Pos Malaysia sendiri mengumumkan terdapat peningkatan jumlah pembukusan ketika Perintah Kawalan Pergerakan. Kesan daripada aktiviti beli-belah dalam talian.
Pada ketika itu, seolah-olah kelangsungan hayat perniagaan itu, secara mendadak bergantung kepada sejauh mana perniagaan itu telah dipersiapkan untuk dunia dalam talian. Tidak pernah kita menjangkakan akan wujud satu keadaan yang bakal memaksa kita untuk memberi perhatian serius terhadap usaha digitalisasi ekonomi dan e-dagang. Laporan ekonomi SCA 2019 menyebut, transaksi e-dagang Malaysia meningkat tiga kali ganda sejak 2015 dan melangkaui tiga billion dolar pada 2019. Bagaimanapun, perniagaan runcit dalam talian hanya merangkumi sekitar 2-3% sahaja daripada jumlah penjualan runcit. Dalam konteks membantu rakyat menambah pendapatan dan mengurangkan kadar kemiskinan melalui keusahawanan, adakah Kerajaan Negeri telah berusaha untuk membantu mempersiapkan para usahawan atau perniaga mikro Negeri Selangor untuk digitalisasi, lebih-lebih lagi selepas kita dilanda pandemik COVID-19.
Ini kerana melalui soal jawab dengan Unit Perancangan Ekonomi Negeri (UPEN), Jawatankuasa telah dimaklumkan bahawa tiada statistic terperinci, namu UPEN bersetuju dengan anggaran terdapat lebih daripada 100 ribu usahawan dan perniaga kecil yang masih memerlukan bantuan untuk menjalankan perniagaan di dalam talian. Jawatankuasa juga maklum, dengan usaha pembangunan digital yang telah dimulakan oleh Selangor Information Technology and E-Commerce Council (SITEC), untuk
membantu golongan usahawan ataupun perniaga mikro. Di maklumkan bahawa seramai 3542 usahawan atau perniaga mikro, telah berjaya dimasukkan ke dalam plantar Shopee. Serta melibatkan juala sebanyak RM1.8 juta dalam masa dua minggu. Oleh itu Tuan Speaker, Jawatankuasa ingin memberikan dua saranan kepada Kerajaan.
Yang pertama, Jawatankuasa mencadangkan supaya SITEC mensasarkan untuk menambah bilangan penerima manfaat program SITEC sehingga mencapai bilangan 100 ribu perniaga kecil atau usahawan yang menyertai perniagaan di atas talian atau syarikat e-dagang. Dan meminta supaya Kerajaan menambah peruntukan untuk SITEC, supaya dapat membantu perniaga-perniaga kecil dan perniaga-perniaga mikro, untuk kita digitalisasikan.
Yang kedua, Jawatankuasa juga mencadangkan supaya Kerajaan Negeri dapat membantu para petani di Negeri Selangor dalam mensasar, dalam memasarkan menjual hasil pertanian mereka melalui syarikat e-dagang. Sudah tentu kita maklum dan menyambut baik, usaha Kerajaan dengan tertubihnya SELDEC. Namun pada masa kita berharap Kerajaan juga boleh berkerja sama dengan syarikat-syarikat e-dagang yang telah pun sebahagiannya membenarkan penjualan hasil-hasil pertanian. Jadi mungkin dengan kerja sama ini, bukan untuk persaingan SELDEC dan sebagainya, tapi meluaskan lagi peluang dan pasaran bagi petani-petani. Saranan-saranan ini bukan lah terhad untuk menyelesaikan cabaran yang dihadapi ketika COVID-19 sahaja, sebaliknya untuk memastikan Selangor terus menjadi peneraju industri dan teknologi. Dengan izin Allah, mungkin kita bakal lihat unikon pertama Malaysia lahir di negeri yang kita cintai ini. Dengan itu saya mohon mencadang.